Diari Oficial de la Generalitat Valenciana


Sumari del DOGV 8397, del 04-10-2018 (2018/8984)

RESOLUCIÓ de 25 de setembre de 2018, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Betxí.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8397

Data del DOGV
:   04-10-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/8984


Data del document
:   25-09-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 25 de setembre de 2018, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Betxí. [2018/8984]  
El lloc de treball de secretaria de l'Ajuntament de Betxí es troba actualment classificat en categoria d'entrada.  
El 4 de juliol de 2018, ha tingut entrada en el registre telemàtic de la Generalitat, sol·licitud de l'Alcaldia de l'Ajuntament de Betxí de creació i classificació del lloc de treball de tresoreria, a la qual s'adjunta l'oportuna documentació.  
En el certificat de la Secretaria, de data 15 de juny de 2018, es recull que el Ple de l'Ajuntament de Betxí, en sessió realitzada el dia 26 de març de 2018, va prendre l'acord d'aprovació de la modificació de la relació de llocs de treball i la plantilla de personal, amb la creació d'un lloc de tresoreria, i, per acord plenari, de 30 de maig de 2018, aprovà sol·licitar al conseller amb competència en matèria d'administració local la creació del lloc de tresoreria de l'Ajuntament de Betxí i la seua classificació com reservat a personal funcionari d'administració local amb habilitació de caràcter nacional, de la subescala d'intervenció-tresoreria.  
Consta en l'expedient la publicació de l'edicte de l'Ajuntament de Betxí sobre aprovació definitiva del pressupost i la plantilla de personal per a l'exercici 2018 en el Butlletí Oficial de la Província de Castelló, número 50, de data 26 d'abril de 2018, segons el qual es fa constar la creació del lloc de tresoreria.  
L'article 92,bis, apartat 1, lletra b de la Llei 7/1985, de 2 d'abril, reguladora de les bases de règim local, disposa el següent:  
«1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris d'administració local amb habilitació de caràcter nacional: (?) b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació.».  
Vistos els antecedents indicats, i en virtut del que disposen els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana així com l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i, de conformitat amb la Resolució, de 12 de febrer de 2016, del president de la Generalitat, per la qual es deleguen determinades atribucions en distints òrgans de l'administració de la Generalitat (DOGV 7722, 17.02.2016), resolc:  
  
Crear el lloc de tresoreria de l'Ajuntament de Betxí, i classificar-lo com reservat a personal funcionari d'Administració local amb habilitació de caràcter nacional de la subescala d'intervenció-tresoreria.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l??endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública no es pot interposar recurs en via administrativa, i això sense perjuí de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 25 de setembre de 2018.- El president de la Generalitat, p. d. (R 12.02.2016, DOGV 17.02.2016), el secretari autonòmic de Presidència: Andreu Ferrer Bautista.